Նազարեանը պատասխանեց, որ այս պահին ուշադրութեամբ հետեւում են Իրանի ուղղութեամբ զարգացող իրադարձութիւններին, մշտապէս կապի մէջ են Իրանի գործընկերների հետ: «Այո, 2008 թւականից ի վեր իրականացնում ենք «գազ` էլեկտրականութեան դիմաց» գործարքը, որից ոգեւորւած են մեր եւրոպացի գործընկերները: Նրանք էլ են փորձում նման գործարք կնքել: Լինելով փոքր երկիր` կարողանում ենք արտահանել մեր դրական փորձը: Մենք մշտապէս հաւատարիմ ենք եղել միջազգային պատժամիջոցների ռեժիմին, սակայն, միւս կողմից, էական է, որ մեր գործընկերները առաւելագոյնս ընկալեն այն խոցելիութիւնը, որը բաժին է հասել Հայաստանին` որպէս դէպի ծով չունեցող երկիր: Ես յոյս ունեմ, որ բաց, թափանցիկ յարաբերութիւնների շնորհիւ վտանգ չի լինի մեր հարեւան երկրներին»,- ասաց նա: